

**Қауымдық сервитутін белгілеу туралы**

Ақтөбе облысы Шалқар ауданы әкімдігінің 2020 жылғы 22 мамырдағы № 119 қаулысы. Ақтөбе облысының Әділет департаментінде 2020 жылғы 25 мамырда № 7131 болып тіркелді

      Қазақстан Республикасының 2003 жылғы 20 маусымдағы Жер кодексінің 17, 69 және 71-1 баптарына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31 бабына сәйкес, Шалқар ауданы әкімдігі ҚАУЛЫ ЕТЕДІ:

      1. Осы қаулының қосымшасына сәйкес, "Казхром" Трансұлттық компаниясы" Акционерлік қоғамымен пайдалы қазбаларды барлау үшін жер учаскелерді жер пайдаланушылардан алып қоймай, 2025 жылдың 22 шілдесіне дейінгі мерзімге қауымдық сервитуті белгіленсін.

      2. "Шалқар аудандық жер қатынастары бөлімі" мемлекеттік мекемесі заңнамада белгіленген тәртіппен:

      1) осы қаулыны Ақтөбе облысының Әділет департаментінде мемлекеттік тіркеуді;

      2) осы қаулыны, оны ресми жариялағаннан кейін Шалқар ауданы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.

      4. Осы қаулы оның алғаш ресми жариялаған күнінен бастап қолданысқа енгізіледі.

|  |  |
| --- | --- |
| *Шалқар ауданының әкімі* | *Б. Каниев* |

|  |  |
| --- | --- |
|  | Шалқар ауданы әкімдігінің 2020 жылғы 22 мамырдағы № 119 қаулысына қосымша |

**"Казхром" Трансұлттық компаниясы" Акционерлік қоғамымен пайдалы қатты қазбаларды барлау үшін қауымдық сервитут белгіленетін жер учаскелері**

|  |  |  |  |  |
| --- | --- | --- | --- | --- |
| № | Жер пайдаланушылардың атауы | Жалпы алаңы (гектар) | Кадастр нөмірі | Жер учаскесiнiң орналасқан жерi |
| 1 | "Сәрсенғали" шаруа қожалығы | 5000 | 02-035-017-094 | Шалқар ауданы, Шетырғыз ауылдық округі |
| 2 | "Энергосистема" жауапкершілігі шектеулі серіктестігі | 0,1056  0,4723 | 02-035-025-040  02-035-025-050 |
| 3 | "Қаратоғай" Машина-технологиялық стансасы" өндірістік кооперативі | 580 | 02-035-017-030 |
| 4 | "Қиюбек" шаруа қожалығы | 8,012 | 02-035-017-004 |
| 5 | "Ырғыз аудандық қаржы бөлімі" мемлекеттік мекемесі | 19,86  5,03 | 02-035-026-330  02-035-026-483 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК